《题兴济张氏累荣册》
明代·鲁铎

懿亲昭代托椒房，共说儒家世泽长。九有山河光地道，万年历数在天潢。

冀方泰运缘尧母，周室才难重邑姜。戚里候门霄汉上，春风依旧作书香。

作者简介：（1461—1527）明湖广景陵人，字振之。弘治十五年进士。授编修。闭门自守，不妄交人。正德时，累擢南京国子监祭酒，寻改北。教士务实学而不专章句。以病归。嘉靖初，交荐不起。卒谥文恪。有《莲北集》、《东厢集》。